வலிப்படக்கி மருந்துகள் சிகிச்சைக்கு எதிர்ப்பாற்றலுடைய வலிப்புத்தாக்கங்கள் உடைய நோயாளிகள் மற்றும் நோய்க் குறி பகுதி பரவல்-தொடர்பான கால்-கை வலிப்பு நோயாளிகளுக்கு கால்-கை வலிப்பு அறுவை சிகிச்சை தேவைப்படலாம்; மேலும் இதில் குவிய முறை பிறழ்தலைக் கண்டறிந்து நீக்கலாம். இந்த செய்முறைகளின் முக்கிய நோக்கம் வலிப்பு நோய் வலிப்புத்தாக்கங்களை முற்றிலுமாகக் கட்டுப்படுத்துவதே ஆகும், எனினும் வலிப்படக்கி மருந்துகள் தொடர்ந்து தேவைப்படலாம்.

கால்-கை வலிப்பு அறுவை சிகிச்சையின் மதிப்பீடு "வலிப்புநோய் குவியத்தை" (வலிப்புநோய் முறை பிறழ்தல் ஏற்படும் இடம்) கண்டறிதலுக்கு ஏற்றார்போல் வடிவமைக்கப்பட்டுள்ளது, மேலும் அகற்றுதல் அறுவை சிகிச்சையால் சாதாரண மூளைச் செயல்பாடுகளில் ஏதேனும் பாதிப்புகள் ஏற்படுமா எனத் தீர்மானிக்கவும் இது உதவுகிறது. மருத்துவர்களும் கால்-கை வலிப்பினால் தான் இந்த விளைவுகள் (வலிப்பு நோயல்லாத வலிப்புத்தாக்கங்களுக்கு மாறாக) ஏற்படுகிறதா என ஆய்வு செய்து உறுதி செய்துகொள்வர். நரம்பியல் பரிசோதனை, வழக்கமான EEG, நீண்ட கால வீடியோ-EEG கண்காணிப்பு, நரம்பு உளவியல் மதிப்பீடு மற்றும் MRI, சிங்கிள் போடோன் எமிசன் கம்ப்யுட்டட் டோமோகிராபி (SPECT), பொசிட்ரோன் எமிசன் டோமோகிராபி (PET) போன்ற நரம்பியல் படமெடுத்தல் முறைகள் உள்ளிட்டவை பொதுவான மதிப்பீடு முறைகளாகும். சில கால்-கை வலிப்பு சோதனை மையங்களில் இண்ட்ராகரோடிட் சோடியம் அமோபார்பிட்டல் சோதனை (வாடா சோதனை), வினைசார் MRI அல்லது மெக்னடோஎன்செபல்லோகிராபி (MEG) போன்ற துணைச் சோதனைகளையும் பயன்படுத்துவார்கள்.

சில சிதைவுகளுக்கு கபாலத்தினுள் எலக்ட்ரோடுகள் பயன்படுத்தி செய்யப்படும் நீண்ட கால வீடியோ-EEG கண்காணிப்பு தேவைப்படும், துளைத்தலில்லாத நுட்ப சோதனை போதாத போது குறிப்பாக வலிப்புநோய் குவியத்தை கண்டுபிடிப்பதற்கு அல்லது சாதாரண மூளைத் திசு மற்றும் அதன் செயல்பாடுகளிலிருந்து அறுவை சிகிச்சை இலக்கை வேறுபடுத்துவதற்கு இவை செய்யப்படும். மேற்பட்டை மின் ஊக்கமூட்டல் உத்தி அல்லது ஒட்டுமின்வரைவால் செய்யப்படும் மூளைப் படவரைவு போன்றவை சில நோயாளிகளுக்கு துளைத்தல் நுட்ப சோதனை செயல்பாடுகளைப் பயன்படுத்தி செய்யப்படும் மற்ற செயல்முறைகளாகும்.

அடிப்படைக் காரணமான சிதைவுகளை குணப்படுத்தும் போது கட்டிகள் அல்லது தமனிசிரை இயல்பற்ற வளர்ச்சிகள் போன்ற சிதைவுகளை அகற்றுவது, இந்த அறுவை சிகிச்சைகளில் மிகவும் பொதுவானவையாகும், இந்த சிதைவுகளை அகற்றுவதால் வலிப்பு நோய் வலிப்புத்தாக்கக் காரணிகள் பெரும்பாலும் கட்டுப்படுத்தப்படுகின்றன.

மற்ற சிதைவுகள் மிகவும் நுட்பமானவை, மேலும் அவை கால்-கை வலிப்பை முக்கிய அல்லது தனிப்பட்ட அறிகுறியாகக் கொண்டிருக்கின்றன. வயது வந்தோரிடையே காணப்படும் மூளைப் பின்மேட்டு திசுத் தடிமனாதலுடன் நெற்றிப் பொட்டு மடிப்பு கால்-கை வலிப்பு சீர்குலைவுகள் கண்காணிக்க முடியாத கால்-கை வலிப்பின் பொதுவான வகையாகும், மேலும் முன்புற நெற்றிப் பொட்டு மடல் நீக்கம் அல்லது அமிக்டாலா மற்றும் மூளைப் பின்மேடு உள்ளிட்ட நெற்றிப்பொட்டு மடிப்பின் முன்புறத்தை நீக்குதல் போன்றவை மிகவும் பொதுவான வகை கால்-கை வலிப்பு அறுவை சிகிச்சைகாளாகும். சில நரம்பியல் அறுவை மருத்துவர்கள் தேர்ந்தெடுத்த அமிக்டாலாஹிப்போகாம்பக்டமியை பரிந்துரைக்கிறார்கள், ஏனெனில் அறுவைக்குப்பின் நினைவுத்திறன் அல்லது மொழித்திறன் செயல்பாடுகளில் இவை நன்மைகளை வழங்க சாத்தியமுள்ளது. நெற்றிப்பொட்டு மடிப்பு கால்-கை வலிப்பு அறுவை சிகிச்சை ஆற்றல் வாய்ந்தது, நீடித்த நன்மை வழங்கக்கூடியது மேலும் உடல் நல பராமரிப்புச் செலவுகளைக் குறைக்கும் தன்மை உடையது.. கால்-கை வலிப்பு அறுவை சிகிச்சையின் விளைவுத்திறன் சிறப்பானது எனினும், சில நோயாளிகள் பயத்தின் காரணமாக அல்லது மூளை அறுவை சிகிச்சையின் முடிவுகள் உறுதியற்றவை என்னும் காரணத்தினால் அறுவை சிகிச்சை செய்ய வேண்டாம் என முடிவு செய்கிறார்கள்.

கால்-கை வலிப்புக்கான நோய்க் குறி நீக்கல் அறுவை சிகிச்சை வலிப்புத்தாக்கங்களின் நிகழ்வு அதிர்வெண்கள் அல்லது தீவிரத்தன்மையைக் குறைப்பதற்கு செய்யப்படுகின்றன. சுயநினைவிழக்க வழிவகுக்கும் வகையில் வலிப்புத் தாக்கங்கள் பரவுவதை (மூளையின் முழுப்பகுதிக்கும் பரவுதல்) தடுக்க செய்யப்படும் கல்லோசோடமி அல்லது பிணைப்பு நீக்கம் போன்றவை இதன் எடுத்துக்காட்டுகளாகும். இந்த செயல்பாடு பாதிக்கப்பட்ட நபர் நினைவுத்திறன் இழந்து கீழே விழுந்து காயம் ஏற்படுவதைத் தவிர்ப்பதற்கும் உதவிகரமாக இருக்கலாம். மற்ற எந்த வகையிலும் வலிப்புத்தாக்கங்களைக் கட்டுப்படுத்த முடியாதபட்சத்தில் மட்டுமே இவை செய்யப்படுகின்றன. புறணியைச் சுற்றி வலிப்புத்தாக்கங்கள் பரவுவதைக் குறைப்பதற்கு, குறிப்பாக புறணிப்பகுதிகளின் முக்கிய செயல்பாட்டுப் பகுதிக்கருகில் வலிப்புநோய் குவியம் காணப்படும் போது பயா மீட்டரின் அருகிலான நீள ஆழவெட்டு சிகிச்சையையும் பயன்படுத்தலாம். வெட்டி அகற்றும் அறுவை சிகிச்சை, எதிர்பார்த்த அளவில் வலிப்புத்தாக்கத்தைக் குறைக்கும் ஆனால் முற்றிலும் நீக்காது எனில், அதை நோய்க் குறி நீக்கலாகக் கருதலாம்.

ஹெமிஸ்பெரிக்டமியில் பெருமூளையின் ஒரு பாதி முழுதும் அல்லது பெரும்பாலான செயல்பாடுகளைத் துண்டித்தல் அல்லது முற்றிலுமாக நீக்கும் முறை இடம்பெறுகிறது. ராஸ்முஸ்ஸன் நோய்த்தாக்கம் போன்ற பெருங்கேடுதருகின்ற கால்-கை வலிப்புகளால் பாதிக்கப்பட்டோருக்கு இவை செய்யப்படுகின்றன. மிகவும் இளம் நோயாளிகளுக்கு (2–5 வயது உடையவர்கள்) அறுவை சிகிச்சை செய்யப்படும் போது, மீதமுள்ள அரைக்கோளத்தில் சில ஒருபக்க உடல் இயக்கக் கட்டுப்பாடு ஏற்படலாம்; வயது முதிர்ந்த நோயாளிகளுக்கு இதன் விளைவாக மூளையில் நீக்கப்பட்ட பகுதிக்கு எதிர்ப்பகுதியில் உள்ள உடல் பகுதியில் வாதம் ஏற்படும். இதன் காரணமாக மற்றும் மற்ற பக்க விளைவுகளால், மற்ற சிகிச்சைகளால் குணப்படுத்த இயலாத நோயாளிகளுக்கு மட்டும் பொதுவாக இவை பரிந்துரைக்கப்படுகின்றன.

அறுவை சிகிச்சை
மருந்தியல் சிகிச்சை
வரலாறு மற்றும் அடையாளக்குறி
சிகிச்சை